शीर्ष उपभोक्ता आयोग ने कहा है कि हज यात्री उपभोक्ता नहीं हैं। आयोग ने यह बात एक व्यक्ति और उसके बेटे को राहत देने से इनकार करते हुए कही, जिन्होंने यह दावा करते हुए धन वापसी की मांग की थी कि भारतीय हज कमेटी ने 2008 में निम्न श्रेणी की सेवाएं मुहैया कराई जबकि उन्होंने उच्च श्रेणी की सेवा के लिए भुगतान किया था। राष्ट्रीय उपभोक्ता विवाद निवारण आयोग (एनसीडीआरसी) ने कहा कि हज कमेटी बिना किसी लाभ के इरादे से सेवाएं मुहैया कराती है।